पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण काल में सबसे ज्यादा परेशानी उन किसानों को उठानी पड़ रही है जिन्होंने कर्ज लेकर अपने खेतों में दिन रात मेहनत कर ककड़ी और तरबूज की फसल लगाई थी लेकिन कोरोना संक्रमण के कारण लगाए गए लॉकडाउन के चलते उनकी फसल सही दाम नहीं मिलने के कारण खेतों में ही खराब होने लगी है कुछ ऐसा ही वाक्य चांद तहसील के ग्राम बाद गांव में देखने को मिल रहा है जहां पर किसान बसंत शर्मा ने लगभग अपने 4 एकड़ खेत में कर्ज लेकर ककड़ी की फसल लगाई थी फसल में पैदावार भी अच्छी हुई लेकिन अचानक लॉकडाउन लगने के कारण वे अपनी फसल को खेत से मंडी तक नहीं ले जा पा रहे हैं, उन्होंने बताया कि लॉकडाउन के कारण कोई भी ट्रांसपोर्टर उनकी फसल ले जाने को तैयार नहीं है ऐसे में गांव में 1 से ₹2 किलो के भाव से ककड़ी बेचनी पड़ रही है अब तो हालत यह है कि ककड़ी तोड़ने के लिए मजदूरों के पैसे भी ककड़ी की फसल बेचकर नहीं निकाल पा रहे हैं ऐसे में अब मजबूरन उन्हें अपनी फसल को खेत में ही तोड़ कर फेंकना पड़ रहा है।तरबूज की फसल भी हो रही है खराबकुछ ऐसा ही हाल खरबूज की फसल का भी है गर्मी के मौसम में सबसे ज्यादा बिकने वाले तरबूज लॉकडाउन के कारण खेतों में ही सड़ने को मजबूर हो गया है दरअसल कोरोना कर्फ्यू के कारण ट्रांसपोर्टिंग महंगी होने के चलते किसान इन्हें शहर में नहीं भेज पा रहे हैं ऐसे में स्थानीय स्तर पर 4 से ₹5 किलो में ही तरबूज बिक रहे हैं जबकि पिछले साल तरबूज की कीमत 10 से ₹12 किलो थी किसान कंगाल है तथा वे यही दुआ कर रहे हैं कि जल्द से जल्द लॉकडाउन खत्म हो और वे अपनी फसल उचित दामों पर बेच सकें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn